Karnag

She commyoon as balley beg keayin er coose yiass y Vritaan faggys da Lhoob Mor-Bihan 'sy rheynn Mor-Bihan eh Karnag (). T'eh ny lhie er lieh-innys keyl lieh-vollagh eddyr y valley mean-eashagh Gwened as y valley seyrey Kiberen. Ta'n balley goll er rheynn magh ayns daa laaragh – Balley Karnag as Traie Karnag. 'Sy vlein 2011 va 4,227 dooinney cummal 'sy valley.

Ta enney mooar er y valley son lhiaghtyn Karnag – fer jeh ny çhaglymyn menhir Noa-littagh smoo lheeadagh er y dowan – as ny traieyn t'ayn.

Lhiaghtyn Karnag

Ta enney mooar er Karnag er yn oyr dy vel ny smoo na 10,000 dy lhiaghtyn Noa-littagh ta goll er enney myr menhir (veih  "clagh, leac" as  "liauyr" y Vritaanish). Va ny lhiaghtyn giarrit magh as clagh ynnydagh as currit er nyn shassoo ec lught roie-Cheltiagh yn ard. Ta beeal-arrish ynnydagh gra dy vel ny lhiaghtyn shassoo ayns linnaghyn jeeragh er yn oyr dy row ad nyn sidooryn ayns Leejoon Raueagh va çhyndaait dys lhiaghtyn ec y druiaghtagh Merlin (ta lhiegganyn ynnydagh jeh çhymshal Adha).

Va ny lhiaghtyn currit er nyn shassoo car yn eash Noa-littagh v'ayn eddyr 4500 RC as 2000 RC. Cha nel fys shickyr er date troggalys yn ard-hroggalys, agh ta ny h-oaylleeyn credjal, rere feanish ny h-immeeaghtyn v'ayn, dy row yn ard-hroggalys currit ry cheilley mysh y vlein 3300 RC. Ta tushtey ayn dy row ny lhiaghtyn currit ayn fer lurg fer liorish sheelogheyn eiyrtyssagh ren keayrt er yn ynnyd son lhiaght y chur er shassoo ayns ennym nyn shennayryn oc.

Shennaghys
'Sy vlein 1864, va'n Drinded-Karnag as e phurt scarrit magh ass y chommyoon son commyoon as skeerey noa y chur er bun. Ren ny h-eeasteyryn smooiinaghtyn dy row keeill Noo Korneli ro-oddey veih'n phurt as va fer elley troggit dauesyn ayns ynnyd ny share. Rere shen, haink er an Drinded-Karnag dy ve ny skeerey as ny chommyoon er lheh.

'Sy vlein 1903, va ynnyd seyrey keayin crooit er ny shenn-laaraghyn sailjey. Hie eh er ny lhiassaghey trooid ny 1950yn as, rere shen, haink er yn ard dy ve rheynnit magh ayns daa laaragh baljagh: Balley Karnag as Traie Karnag. 'Sy vlein 1974 ren y roaragh ard-ghooagh as feniaghtagh Louison Bobet gialdyn argid da ynnyd ushtey-lheihyssagh, lurg ren eh irree magh ass y roaraght chohirreydagh as eh er ny chossyn y Tour de France tree keayrt eddyr ny bleeantyn 1953 as 1955.

Deyn-oaylleeaght
Ta'n ennym Frangish Carnacois as yn ennym Britaanish Karnagad currit er cummaltee yn valley.

Rere y choontey-pobble 'sy vlein 2011, va 4,227 dooinney cummal 'sy valley. Shoh heese recortyssey jeh earroo yn phobble veih'n vlein 1901:
 Blein  Earroo yn phobbleCoontaghyn INSEE - Earroo yn phobble leighoil ayns ny commyoonyn ayns ny bleeantyn 2006 as 2011 . Feddynit er 02 Boaldyn 2014.1901  3,1251906  3,1561911  3,2691921  3,0081926  3,0411931  2,9601936  3,0651946  3,8461954  3,3931962  3,6361968  3,6551975  3,7331982  3,9621990  4,2431999  4,4442006  4,4452011  4,227

Y Vritaanish
Er y gherrid, ren y valjaght shiaulley plan çhengoaylleeagh as fo-screeu docamad son greinnaghey as lhiggey da çhyndaa docamadyn baljagh as stoo naight 'sy Vritaanish.

'Sy vlein 2009, va 11.03% jeh paitçhyn y valley goll er bunscoill trooid yn ynsagh daa-hengagh.

Imraaghyn

Jeeagh er neesht
 Lhiaghtyn
 Lhiaghtyn Karnag
 Rolley commyoonyn ayns Mor-Bihan

Kianglaghyn mooie

 Karnag er yn ynnyd-eggey Geobreizh 


Ronney:Commyoonyn ayns Mor-Bihan
Ronney:Buill henndaaleeagh 'sy Rank